_:n62c662b8bb654ac891db7415a8d88be8xb0
<http://schema.org/articleBody>
"Prezidentas <a href=\"https://alkas.lt/gitanas-nauseda/\">Gitanas Nausėda</a> antradienį susitiko su į Lietuvą atvykusiu Nyderlandų Karaliumi Viljamu Aleksanderiu. Daugiausiai dėmesio susitikime skirta dvišaliams santykiams ir saugumo klausimams aptarti.<!--more-->\r\n\r\nŠalies vadovas dėkojo Nyderlandams &nbsp;i už indėlį į regiono saugumą. Prezidento teigimu, olandų karių buvimas Lietuvos teritorijoje yra sąjungininkų vienybės ir įsipareigojimo ginti vieni kitus įrodymas.\r\n\r\n„Nyderlandų oro pajėgos nuo 2005 metų dalyvauja NATO oro policijos misijoje Baltijos šalyse, Lietuvos ir Nyderlandų kariai kartu treniruojasi ir dalyvauja pratybose. Tikiuosi, kad puikus bendradarbiavimas tarp mūsų šalių gynybos srityje ir toliau sėkmingai tęsis ir stiprės“, – kalbėjo Prezidentas.\r\n\r\nPrezidentas su Karaliumi taip pat aptarė saugumo klausimus ir Rusijos karo Ukrainoje eigą.&nbsp; Šalies vadovas pabrėžė, kad ukrainiečiams herojiškai besipriešinant, svarbiausia sąjungininkų užduotimi išlieka suteikti Ukrainai visą reikiamą pagalbą kovai su agresoriumi.\r\n\r\n„Ukrainos pergalė yra vienintelis priimtinas scenarijus. Tai yra kelias į taikos Europoje atkūrimą. Sąjungininkų karinė parama turi būti teikiama greitai – kiekviena pradelsta diena kainuoja žmonių gyvybes“, – kalbėjo šalies vadovas.\r\n\r\nPrezidentas taip pat pabrėžė būtinybę užtikrinti Rusijos atsakomybę už agresijos nusikaltimus Ukrainoje.&nbsp; Pasak šalies vadovo, specialaus tribunolo Rusijos nusikaltimams Ukrainoje tirti įsteigimas sudarytų galimybes atsakomybėn patraukti ne tik tuos, kurie tiesiogiai vykdė karo nusikaltimus Ukrainoje, bet ir tuos, kurie davė nurodymus.\r\n\r\nŠalies vadovas susitikimo su Nyderlandų monarchu metu pabrėžė, kad Lietuvą ir Nyderlandus sieja draugiški ir aktyvūs dvišaliai ryšiai ekonomikos, kultūros, prekybos, mokslo ir švietimo srityse, kuriuos Lietuva išties vertina ir pasiruošusi juos dar labiau stiprinti."
<https://alkas.lt/2023/02/22/i-lietuva-atvyko-nyderlandu-karalius/>